Sagamihara
Sagamihara (jap. 相模原市 = Sagamihara-shi) – miestas Japonijoje, Kanagavos prefektūroje, Honšiū salos centrinėje dalyje, į pietvakarius nuo Tokijo. Trečias miestas pagal dydį Kanagavos prefektūroje po Jokohamos ir Kavasakio. 2016 m. gyveno apie 722 tūkst. žmonių, teritorija užėmė 328,66 km² plotą. Sagamihara – išvystytos pramonės miestas, atominės energetikos tyrimų centras. Turistų traukos objektai – Sagamio ežeras, Prefektūros parkas, Jogeno šventykla (妙現寺), pastatyta 1598 m.